08/02/2010 | Administración LocalMunicipal
Cee
Aprobación definitiva da modificación do Regulamento do Centro Social (Título V)

ANUNCIO O Pleno deste Concello, na sesión ordinaria realizada o día 27 de novembro de 2009, acordou aprobar inicialmente a modificación do Regulamento do Centro Social, no seu título 5º (faltas e sancións). O dito acordo estivo sometido ao trámite de información pública durante o prazo de 30 días hábiles, sen que durante este se presentasen reclamacións ou suxestións, polo que se entende definitivamente adoptado o acordo, ata entón provisional. A continuación publícase a redacción definitiva do texto íntegro do devandito Regulamento, para os efectos da súa entrada en vigor: O presente regulamento ten por obxecto establecer as normas de funcionamento do Centro Social de Cee. O Centro Social de Cee, depende da Área de Benestar e Igualdade, as súas instalacións, acondicionamento, mantenemento e servizos son atendidos a cargo dos orzamentos municipais. O centro é un espacio de encontro destinado a facilitar as persoas maiores uns servizos e actividades, coa finalidade de acadar os seguintes obxectivos: - Ser lugar de encontro, esparcimento e comunicación das persoas maiores. - Fomentar a realización de actividades de promoción da saúde, autonomía, en xeral, mellorar a súa calidade de vida. - Facilitar as persoas maiores o acceso ós servizos e actividades. - Establecer cauces de relación directos entre as partes interesadas( persoas usuarias, responsables dos servizos e persoal municipal) - Impulsar a apertura do colectivo ao seu entorno social e persoal. - Atender a demanda do usuario e potenciar a existencia de novas demandas.1. Para dar cumprimento o expresado anteriormente, no Centro poderanse realizar actividades de natureza social, cultural, recreativa, lúdica, deportiva, musical, artesanal e outras análogas, así como calquera outra actividade que aprobe o Concello.2. Asimesmo, no Centro poderanse desenvolver actividades de información, orientación, valoración, asesoramento e potenciación da vida comunitaria, ademais prestaranse servizos de cafetería, podoloxía e fisioterapia e outros que dinamicen o centro.3. Os xogos de mesa serán solicitados polos usuarios ó persoal do centro e serán devoltos unha vez que rematen de usalos 4. Tódolos usuarios tendrán dereito a usar o servizo da cafetería, previo pago de ditos servizos, os prezos serán revisado anualmente e aprobados en pleno. O Concello de Cee contará cos profesionais adecuados para prestar os servizos correspondentes de atención directa, con persoal propio ou concertando os servizos necesarios con empresas privadas ou entidades de iniciativa social. As actividades e tarefas precisas para o desenvolvemento das atencións e prestacións serán sempre prestadas por persoal cualificado. Poderase contar coa colaboración do voluntariado organizado para o desenvolvemento de tarefas complementarias en actividades dirixidas á ocupación do ocio, sempre cunha intervención programada e coordinada e supervisada polo coordinador/a do Centro Social, sen que en ningún caso exima ó persoal de atención directa da súa realización. O Centro contará cun coordinador/a que exercerá as funcións de director do Centro Social e co persoal necesario (pedagogos, monitores de tempo libre,…) para o desenvolvemento das actividades que se den no mesmo.1. Para ser usuario do centro Social requirese a condición de ser xubilado ou pensionista.2. Poderán ser igualmente usuarios de pleno dereito os cónxuxes, parellas ou parellas de feito de xubilados ou pensionistas.1. Coas solicitudes para que se recoñeza a condición de usuario, debe presentarse: - Dúas fotos de carné - Fotocopia do Documento Nacional de Identidade Si se estimara necesario, con caracter excepcional, e só os efectos de acreditar algún dato, poderase exisir a aportación da fotocopia da cartilla da Seguridade Social, certificado de convivencia ou calquera outro documento que se estime oportuno.2. Os usuarios do centro facilitaráselles, de balde, un carné acreditativo. Produciráse a baixa polas seguintes causas: 1. Por renuncia expresa 2. Por sanción derivada da comisión de faltas contempladas neste Regulamento.3. Por falecemento Excepcionalmente, e con carácter provisional, a Coordinadora do Centro coa aprobación da Concellería de Benestar e Igualdade, poderá permitir a utilización das instalacións e servizos do mesmo a persoas que, sen cumprir os requisitos de acceso, teñan unha situación persoal ou social que así o recomende. Poderase permitir o acceso Centro as persoas que non ostenten a condición de usuarios do mesmo, nas circunstancias seguintes: - As persoas autorizadas polo Concello nas que incidan circunstancias persoais, sociais e familiares que así o aconsellen. - Aquelas persoas que están colaborando na realización de programas e actividades do centro. - Os invitados a participar nas actividades socio- comunitarias do centro ofertadas polo mesmo. As persoas usuarias teñen dereito a: a) O acceso e disfrute dos servizos. Teñen dereito a utilizar as instalacións e servizos do Centro postos a súa disposición. b) A ser tratado de forma digna e co máximo respecto polo persoal do centro e polo resto das persoas usuarias nun clima de liberdade, educación e convivencia. c) A non ser discriminado por razón de sexo, raza, ideoloxía política ou relixiosa, ou calquera outra circunstancia persoal ou social. d) A participar e colaborar nos servizos e actividades que sexan organizados polo Centro, aportando iniciativas, suxerencias. e) Recibir información e orientación sobre calquera aspecto relativo as prestacións propias do Centro f) A presentar reclamacións, queixas ou suxerencias ante a persoa responsable do centro e a recibir resposta desta mesma. g) A coñecer as tarifas e prezos vixentes dos servizos e actividades do centro. DEBERES: a) Respetar as normas xerais de convivencia e cumprir o presente regulamento. b) Respetar ós/ás compañeiros/as e ó persoal do centro, evitándo todo tipo de discusións e maltratos de palabra así como desconsideracións mutuas. c) Observar unha conducta basada no mutuo respeto, tolerancia e boa educación, co fin de conseguir a máxima armonia nas relacións de convivencia durante súa estancia no centro. d) Respetar e colaborar no mantemento e bo uso das instalacións do centro. Asimesmo, coidar do mobiliario e enseres do centro. Soamente as persoas autorizadas encargaranse da manipulación de diversos aparellos (como TV, aire acondicionado.) e) Gardar as normas de hixiene e aseo, tanto no persoal como nas dependencias do Centro. f) A cumprir os horarios establecidos polo centro, o cal será determinado polo Concello. g) A aboar segundo o caso as tarifas dos servizos e prezo das actividades que desfruta. h) Facilitar a realización da limpeza do centro ó persoal encargado. i) Evitar as actividades que poidan ocasionar molestias ou malestar ós demais usuarios do Centro. j) Quedan prohibidas as entradas con fins lucrativos nas instalacións do centro. k) Esta prohibido fumar, dacordo coa lexislación vixente. l) Non se poden traer animais agás cans-guia m) Non se permite a entrada de bebidas. O horario do centro determínao o Concello O centro non se responsabiliza da perda de cartos ou obxectos de valor. En todo caso, se os/as usuarios/as os traen consigo, quedarán baixo a garda e responsabilidade exclusiva do seu propietario. Calquera obxecto que se atope, deberá entregarse ó persoal do centro ou avisar que o recollan. De igual, maneira si alguén perde algo pode comunicalo o persoal do Centro. Regularase conforme a Lei 13/2008 do 3 de decembro de Servizos Sociais de Galicia.1. As infraccións en materia de servizos sociais serán obxecto das sancións administrativas correspondentes, que serán impostas polos órganos competentes da Administración autonómica, logo de instrucción do oportuno expediente e sen prexuízo das responsabilidades penais, laborais ou doutra orde que puidesen concorrer.2. Sen prexuízo do réxime de infraccións e sancións previsto neste título, resultará aplicable a regulación contida no título III da Lei 39/2006, do 14 de decembro, de promoción da autonomía persoal e atención ás persoas en situación de dependencia, coas especialidades previstas nesta lei.1. Son responsables das infraccións as persoas físicas ou xurídicas titulares ou xestoras dos centros, servizos ou programas sociais que incorran nas accións ou omisións tipificadas neste título.2. No caso de que os feitos imputados puidesen ser constitutivos de ilícito penal, poñeranse en coñecemento do ministerio fiscal ou do órgano xudicial competente, e o instrutor suspenderá a tramitación do procedemento sancionador ata que adquira firmeza a resolución que poña fin ao procedemento xudicial. A comunicación ao órgano xudicial ou ao ministerio fiscal ou o inicio de actuacións por parte destes non afecta o cumprimento inmediato das medidas cautelares adoptadas nos casos de risco grave para a seguridade ou saúde das persoas usuarias.1. As infraccións cometidas prescribirán ao cabo dun, tres ou catro anos desde a data da súa comisión, segundo se cualificasen como leves, graves ou moi graves. Para o caso de que a infracción teña carácter continuado no tempo, o referido prazo de prescrición comezará a contar desde a data na que tivese lugar a completa finalización da actividade infractora.2. As sancións prescribirán ao cabo dun, catro e cinco anos desde a súa imposición firme na vía administrativa segundo se cualifiquen como leves, graves ou moi graves.1. Constitúen infraccións administrativas en materia de servizos sociais as accións e omisións dos suxeitos responsables tipificadas e sancionadas nesta lei.2. As infraccións en materia de servizos sociais clasifícanse en leves, graves e moi graves, de conformidade co establecido neste título.3. Enténdese por reincidencia, para os efectos desta lei, a comisión dunha infracción logo de que o suxeito fose sancionado, mediante resolución administrativa firme, por esa mesma infracción ou por outra de gravidade igual ou maior ou por dúas ou máis infraccións de gravidade inferior, durante os dous últimos anos. Son infraccións leves: a) As irregularidades de carácter formal no cumprimento da normativa vixente en materia de servizos sociais. b) As deficiencias estruturais ou de acabado nos locais e nas instalacións, no mobiliario ou nos útiles, así como no seu funcionamento, sen que diso derive un risco para as persoas usuarias. c) A falta de limpeza que non comporte risco para as persoas usuarias. d) A non comunicación previa de calquera das obras, reformas ou melloras realizadas nos centros. e) Non cumprir a normativa vixente e as obrigas establecidas respecto do debido seguimento e da avaliación periódica das persoas usuarias de centros, programas e servizos, sempre que non comporte un prexuízo grave para a persoa usuaria. Son infraccións graves: a) O inicio, a modificación substancial ou o cesamento de actividades dun centro, servizo ou programa carecendo da autorización administrativa correspondente. b) O incumprimento das obrigas relativas á seguridade das instalacións do centro. c) Non prestar o tratamento técnico propio da finalidade específica do centro, servizo ou programa, segundo as normas sobre autorización e acreditación. d) A falta de limpeza ou de hixiene que comporte risco para as persoas usuarias. e) O incumprimento do deber de sixilo e confidencialidade en relación coa información obtida no exercicio das súas funcións. f) Desatender as necesidades básicas de atención ou de avaliación e o seguimento das persoas usuarias, de acordo cos requirimentos do seu plan individual de atención. g) Non contar co persoal suficiente e/ou coa titulación exixida, de acordo co tipo de actividade e número de persoas atendidas no centro, servizo ou programa. h) Non lle comunicar á autoridade xudicial ou administrativa competente, cando sexa esixible, o ingreso ou a saída dos centros de servizos sociais das persoas usuarias, ou non dar inmediata conta, no caso de incapacidade sobrevida dalgún residente, á autoridade xudicial por parte da dirección do centro. i) A realización de actividades lucrativas, ou encubrir o ánimo de lucro, en centros ou servizos definidos como sen ánimo de lucro ou que se presentan como tales ante a administración e a sociedade. j) As irregularidades na administración, na custodia e no manexo de fondos e bens das persoas usuarias dos centros de servizos sociais por parte das persoas responsables da súa dirección, administración e demais persoal do centro ou servizo. k) A obstrución ao labor inspector. Considéranse obstrución ao labor inspector as accións e omisións que impidan, obstaculicen, dificulten ou atrasen o labor inspector, así como as omisións ou os atrasos inxustificados do cumprimento das obrigas de información, comunicación ou comparecencia e a subministración de informacións falsas, e tamén o non atendemento inxustificado dos requirimentos esixidos pola inspección. l) Incumprir ou falsear as súas obrigas formais e a alteración non autorizada do réxime de prezos dos servizos prestados. m) Superar o límite de ocupación, con respecto ás prazas autorizadas, de persoas usuarias ou camas por cuarto e instalar camas ou similares en espazos inadecuados e non autorizados previamente como dormitorios. n) A realización de publicidade enganosa en relación coa denominación da entidade, do centro ou do programa ou en relación cos servizos prestados ou coas actividades realizadas. ñ) A reincidencia na comisión de infraccións leves. Son infraccións moi graves: a) Proporcionarlles ás persoas usuarias tratos degradantes, discriminatorios ou incompatibles coa súa dignidade, así como a realización de actuacións que supoñan violación, restrición ou impedimento inxustificado dos seus dereitos fundamentais e liberdades públicas. b) Prestar servizos sociais de forma clandestina, isto é, tratando de ocultar ou enmascarar a verdadeira natureza das actividades que se desenvolven, co obxecto de eludir a aplicación da normativa vixente en materia de servizos sociais. c) Obstruír o labor inspector de servizos sociais, mostrando resistencia reiterada, coacción, ameazas, violencia ou calquera outra forma de presión exercida sobre o persoal inspector, as persoas usuarias ou o persoal traballador. d) A reincidencia na comisión de infraccións graves. e) As infraccións tipificadas como graves no artigo anterior cando a súa comisión provoque danos ou prexuízos de difícil ou imposible reparación para as persoas usuarias de servizos sociais, ou cause una importante deterioración ou un prexuízo social.1. As infraccións en materia de servizos sociais sancionaranse da forma seguinte: a) Infraccións leves: Multa de ata 3.000 euros, nos seguintes graos: -Mínimo: ata 1.000 euros. -Medio: de 1.001 euros a 2.000 euros. -Máximo: de 2.001 euros a 3.000 euros. b) Infraccións graves: Multa de 3.001 euros ata 15.000 euros, nos seguintes graos: -Mínimo: de 3.001 euros a 7.000 euros. -Medio: de 7.001 euros a 11.000 euros. -Máximo: de 11.001 euros a 15.000 euros. c) Infraccións moi graves: Multa de 15.001 euros ata 60.000 euros, nos seguintes graos: -Mínimo: de 15.001 euros a 30.000 euros. -Medio: de 30.001 euros a 45.000 euros. -Máximo: de 45.001 euros a 60.000 euros.2. En calquera caso, as sancións graves e moi graves poderán levar como accesorias as seguintes: a) Prohibición de acceder ao financiamento público da Xunta de Galicia durante un período de entre un e cinco anos, en relación co centro, servizo ou programa sancionado. b) Inhabilitación para o desenvolvemento de función ou actividades similares ata un prazo máximo de cinco anos. c) A suspensión da actividade ou o pechamento temporal, total ou parcial, por un período máximo de cinco anos. d) O cesamento definitivo do servizo ou programa ou o pechamento definitivo do centro, xa sexa total ou parcial.3. Cando o beneficio económico que resulte da comisión dunha infracción tipificada nesta lei sexa superior á sanción pecuniaria que corresponda, esta poderá incrementarse na contía equivalente ao beneficio obtido.4. No caso de que a infracción cometida derive do incumprimento da normativa vixente en materia de prezos, a resolución sancionatoria poderá incluír un pronunciamento sobre a procedencia de indemnizar as persoas usuarias por unha contía equivalente ao importe das cantidades percibidas indebidamente. Para a gradación das sancións en materia de servizos sociais atenderanse as circunstancias seguintes: a) A gravidade do risco ou o perigo xerado para as persoas usuarias dos servizos sociais. b) Os prexuízos físicos, morais e materiais ocasionados, así como a súa permanencia ou transitoriedade. c) O número de persoas usuarias afectadas pola infracción. d) A transcendencia social dos feitos. e) O grao de culpabilidade ou intencionalidade da persoa responsable. f) A existencia de fraude ou conivencia para a comisión da infracción. g) O beneficio económico obtido ou a cifra de negocios da empresa titular do establecemento ou centro infractor. h) O incumprimento de advertencias previas formuladas polas autoridades competentes. i) A reincidencia. j) A acreditación da emenda dos feitos que motivaron a iniciación do procedemento sancionador con carácter previo a que se dite a oportuna resolución.1. A persoa sancionada, a criterio do órgano sancionador, poderá destinar o importe das sancións de carácter económico directamente á mellora dos servizos que presta. Neste caso, deberá acreditar que emendou todas as infraccións obxecto de sanción antes de que se dite a resolución sancionadora.2. A Xunta de Galicia deberá destinar os ingresos derivados da imposición de sancións establecidas nesta lei á mellora da calidade e á cobertura dos servizos sociais. O procedemento sancionador das infraccións tipificadas nesta lei axustarase ao previsto no título IX da Lei 30/1992, do 26 de novembro, de réxime xurídico das administracións públicas e do procedemento administrativo común, e ao establecido no Real decreto 1398/1993, do 4 de agosto, polo que se aprobou o Regulamento do procedemento para o exercicio da potestade sancionadora.1. O órgano competente para iniciar ou resolver o procedemento poderá adoptar as medidas provisionais necesarias para asegurar a eficacia da resolución final que poida recaer, de conformidade co previsto na Lei 30/1992, do 26 de novembro, de réxime xurídico das administracións públicas e do procedemento administrativo común.2. As medidas provisionais poderán consistir en: a) O pechamento ou a suspensión temporal, total ou parcial, do centro e das actividades do centro, servizo ou programa. b) A prohibición de aceptación de novas persoas usuarias. c) A suspensión do procedemento de pagamento das subvencións e axudas concedidas. d) A suspensión da acreditación. e) Calquera outra que se considere axeitada e proporcionada á natureza e gravidade da presunta infracción.1. A resolución que poña fin ao procedemento sancionador será motivada e resolverá todas as cuestión pertinentes suscitadas no expediente.2. Os órganos competentes para a imposición das sancións a que se refire esta lei serán: a) A persoa titular da delegación provincial do departamento da Xunta de Galicia competente en materia de servizos sociais, no caso de sancións por comisión de infraccións leves. b) A persoa titular do centro directivo da Administración autonómica competente en materia de inspección de centros, servizos e programas, no caso de sancións por comisión de infraccións graves. c) A persoa titular do departamento da Xunta de Galicia competente en materia de servizos sociais, no caso de sancións por comisión de infraccións moi graves. d) No caso de que nun mesmo suposto concorran sancións de diferente natureza, a imposición de todas elas corresponderalle á autoridade que impoña as de maior gravidade.3. Malia o establecido na línea 2 deste artigo, cando as sancións leven aparellado o pechamento, temporal ou definitivo, do establecemento, así como a inhabilitación para o desenvolvemento de función ou actividades similares, o órgano competente para a súa imposición será o Consello da Xunta de Galicia. Queda derrogado o título 5 do regulamento do centro social, publicado no BOP nº184 de 20 de agosto de 2009. O presente regulamento será aprobado definitivamente polo Pleno da Corporación e publicado no Boletín Oficial da provincia, e entrará en vigor unha vez que teña transcorrido o prazo de quince días previsto no artigo 65.2 da Lei 7/85, de 2 de abril, de Bases de réxime local. Cee, 29 de xaneiro de 2010 O alcalde Ramón Vigo Sambade